**คำอธิบายรายวิชา**

**รหัสวิชา อ15101 รายวิชา ภาษาอังกฤษ ชั้นประถมศึกษาปีที่ 5**

**จำนวน - หน่วยกิต เวลา 2 ชั่วโมง/สัปดาห์ เวลา 40 ชั่วโมง/ภาคเรียน**

ศึกษาและปฏิบัติตามคำสั่ง คำขอร้อง คำแนะนำง่าย ๆ ที่ฟังและอ่าน อ่านออกเสียงประโยค ข้อความบทกลอนสั้น ๆ ถูกต้องตามหลักการอ่าน ระบุ / วาดภาพสัญลักษณ์ หรือเครื่องหมายตรงตามความหมายของประโยคและข้อความสั้น ๆ ที่ฟังหรืออ่าน บอกใจความสำคัญตอบคำถามจากการฟังการอ่านบทสนทนาและนิทานง่าย ๆ หรือเรื่องสั้น ๆ พูด / เขียนโต้ตอบในการสื่อสารระหว่างบุคคล ใช้คำสั่ง คำขอร้อง คำขออนุญาต และให้คำแนะนำง่าย ๆ พูด / เขียนแสดงความต้องการขอความช่วยเหลือตอบรับและปฏิเสธการให้ความช่วยเหลือในสถานการณ์ง่าย ๆ พูด / เขียนเพื่อขอ ให้ข้อมูล แสดงความรู้สึกเกี่ยวกับตนเอง เพื่อน ครอบครัว เรื่องใกล้ตัว และกิจกรรมต่าง ๆ พร้อมทั้งให้เหตุผลสั้น ๆ ประกอบ เขียนภาพ แผนผัง และแผนภูมิแสดงข้อมูลต่าง ๆ ตามที่ฟังหรืออ่าน พูดแสดงความคิดเห็นเกี่ยวกับเรื่องต่าง ๆ ใกล้ตัว ใช้ถ้อยคำ น้ำเสียง และกิริยาท่าทางอย่างสุภาพตามมารยาทสังคมและวัฒนธรรมของเจ้าของภาษา ตอบคำถาม / บอกความสำคัญของเทศกาล / วันสำคัญ / งานฉลอง และชีวิตความเป็นอยู่ง่าย ๆ ของเจ้าของภาษา เข้าร่วมกิจกรรมทางภาษาและวัฒนธรรมตามความสนใจ บอกความเหมือน / ความแตกต่างระหว่างการออกเสียงประโยคชนิดต่าง ๆ การใช้เครื่องหมายวรรคตอน และการลำดับคำ (order) ตามโครงสร้างประโยคของภาษาต่างประเทศและภาษาไทย บอกความเหมือน / ความแตกต่างระหว่างเทศกาลและงานฉลองของเจ้าของภาษากับของไทย ค้นคว้ารวบรวมคำศัพท์ที่เกี่ยวข้องกับกลุ่มสาระการเรียนรู้อื่น และนำเสนอด้วยการพูด / การเขียน ฟัง พูดและอ่าน / เขียนในสถานการณ์ต่าง ๆ ที่เกิดขึ้นในห้องเรียนและสถานศึกษา ใช้ภาษาต่างประเทศในการสืบค้นและรวบรวมข้อมูลต่าง ๆ

 โดยใช้กระบวนการสื่อความ การฝึกปฏิบัติกิจกรรมทางภาษา กระบวนการกลุ่มที่ผู้เรียนได้ปฏิบัติจริง ฝึกภาษาทั้งสถานการณ์จำลองและสถานการณ์จริง การถ่ายโอนข้อมูลจากภาพหรือสัญลักษณ์เป็นประโยคหรือข้อความสั้น ๆ การค้นคว้าหาความรู้ด้วยตนเองโดยการใช้สื่อเทคโนโลยี

 เพื่อเห็นคุณค่าของการใช้ภาษาต่างประเทศในการสื่อสาร การแสวงหาความรู้ การสืบค้นและรวบรวมข้อมูลต่าง ๆ การนำความรู้ไปใช้ในชีวิตประจำวัน มีจริยธรรม คุณธรรมและค่านิยมที่เหมาะสม

รหัสตัวชี้วัด

ต 1.1 ป.5/1 , ป.5/2 , ป.5/3 , ป.5/4 , ต 1.2 ป.5/1 , ป.5/2 , ป.5/3 , ป.5/4 , ป.5/5

ต 1.3 ป.5/1 , ป.5/2 , ป.5/3 , ต 2.1 ป.5/1 , ป.5/2 ,ป.5/3 , ต 2.2 ป.5/1 , ป.5/2

ต 3.1 ป.5/1 , ต 4.1 ป.5/1 , ต 4.2 ป.5/1

รวมทั้งหมด 20 ตัวชี้วัด